Prezident matbuot xizmati Hindistonga tashrif tafsilotlari bo‘yicha film taqdim etdi

Shavkat Mirziyoyevning Hindiston respublikasiga davlat tashrifi haqida Prezident matbuot xizmati film tayyorladi. Bu haqda “Turon 24” xabar qildi.

“O‘zbekiston—Hindiston: buyuk tamaddunlar uchrashuvi” nomli ushbu filmda 30-sentabr—1-oktabr kunlari bo‘lib o‘tgan tadbirlar o‘ziga xos rakurs orqali, zamonaviy media uslubida yoritib berilgan. Noan’anaviy va panoramali videotasvirlar, tantanavor musiqa filmning ta’sirchanligini oshirgan. O‘zbekiston delegatsiyasi a’zolari va Hindiston ahlining intervyulari uni mazmunan boyitgan.
“Yana bir e’tiborli jihati, film juda tez — tashrifdan atigi bir kun o‘tib namoyish etildi. Aslida bunday filmning rejissurasi, kadrlar va musiqa tanlovi, montaj jarayonlari ancha kunni va kuchni talab qiladi. Uni quyidagi havola orqali ko‘rib, o‘zingiz baho berishingiz mumkin”, — deyiladi xabarda.